РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

**Фонд за пружање помоћи избеглим,**

**прогнаним и расељеним лицима**

Управни одбор

Дана: 03.04.2018. године

ЈН МВ 01/18

На основу члана 19.Статута Фонда за пружање помоћи избеглим, прогнаним и расељеним лицима, члана 108.Закона о јавним набавкама („Службени гласник РС“ број 124/2012, 14/2015 и 68/2015)и Извештаја о стручној оцени понуда Комисије за јавну набавку услуга рачуноводства, ревизије и вођења књига ЈН МВ 01/18 од 02.04.2018. године, Управни одбор Фонда за пружање помоћи избеглим, прогнаним и расељеним лицима на седници одржаној дана 03.04.2018. године, донео је следећу

**ОДЛУКУ О ДОДЕЛИ УГОВОРА**

**у поступку јавне набавке услуга рачуноводства, ревизије и вођења књига**

**(ЈН МВ 01/18)**

У поступку јавне набавке услуга рачуноводства, ревизије и вођења књига(шифра: ЈН МВ 01/18), за коју је позив објављен на Порталу јавних набавки и интернет страници Наручиоца дана 20. марта 2018. године, **уговор се додељује** Агенцији за књиговодствене услуге „Прима НС“, Булевар Ослобођења 11, Нови Сад, матични број: 54908652, ПИБ: 100468807 чија је понуда број 01-03/2018 од 27. марта 2018. године која износи 1.145.820,00 динара без пореза на додату вредност односно 1.374.984,00 динара укупно са обрачунатим порезом на додату вредност, оцењена као најповољнија.

***О б р а з л о ж е њ е***

На основу Закона о јавним набавкама („Службени гласник РС“, број 124/2012, 14/2015 и 68/2015), Управни одбор Фонда за пружање помоћи избеглим, прогнаним и расељеним лицима је дана 20. марта 2018. године у својству Наручиоца донео Одлуку о јавној набавци мале вредности број ЈН МВ 01/18 и образовао Комисију за јавну набавку услуга рачуноводства, ревизије и вођења књига (у даљем тексту: Комисија).

Задатак Комисије је да спроведе поступак јавне набавке, односно да припреми и објави позив за подношење понуда и конкурсну документацију, да по потреби сачини измене или допуне конкурсне документације, додатне информације или објашњења у вези са припремањем понуда, да отвори, прегледа, оцени и рангира понуде, сачини писмени извештај о стручној оцени понуда и припреми предлог одлуке о додели уговора или предлог одлуке о обустави поступка јавне набавке, да одлучи поводом поднетог захтева за заштиту права, као и да предузима друге радње у поступку јавне набавке, у оквиру своје надлежности.

Предмет јавне набавке су услугге рачуноводства, ревизије и вођења књига, назив и ознака из општег речника набавке: 72900000-рачуноводствене, ревизорске и пореске услуге у свему према спецификацији садржаној у конкурсној документацији.

Процењена вредност јавне набавке износи **1.375.000,00 динара**, без урачунатог пореза на додату вредност.

Наручилац спроводи поступак јавне набавке мале вредности, у складу са чланом 39. став 2. Закона о јавним набавкама.

Наручилац је Позив за подношење понуда за предметну набавку објавио на Порталу јавних набавки и интернет страници Наручиоца, дана 20.марта 2018. године, у складу са Чланом 57. ЗЈН.

Комисија за спровођење поступка јавне набавке сачинила је стручну оцену понуда у којој је констатовала да су:

**БЛАГОВРЕМЕНО**, односно до дана 30.03.2018. године до 10:00 часова, приспеле понуде следећих понуђача:

|  |  |  |  |
| --- | --- | --- | --- |
| **Редни**  **Број** | **Назив или шифра понуђача** | **Датум пријема** | **Време пријема (сат)** |
|  | „Пан акта“ Д.О.О., Масарикова 25, Нови Сад | 30.03.2018. | 09:28ч |
|  | Агенција „Прима НС“, Булевар Ослобођења 11, Нови Сад | 30.03.2018. | 09:45ч |

**НЕБЛАГОВРЕМЕНИХ ПОНУДА** није било.

О поступку јавног отварања понуда вођен је записник, који је понуђачима достављен у законском року.

Записник о отварању понуда за јавну набавку услуга рачуноводства, ревизије и вођења књига (шифра јавне набавке: ЈН МВ 01/18), од 30. марта 2018. године чини саставни део овог извештаја.

Наручилац је предметном конкурсном документацијом одредио да ће се као критеријум за оцењивање и рангирање понуда применити „најнижа понуђена цена“.

Након детаљног прегледа понуда, Комисија је констатовала следеће:

Понуду су поднели понуђачи: „Пан акта“ Д.О.О., Масарикова 25, Нови Сад и Агенција за књиговодствене услуге „Прима НС“, Булевар Ослобођења 11, Нови Сад.

Понуда број 01/18-1 од 30. марта 2018. године, укупне понуђене цене од 912.000,00 динара без ПДВ-а, понуђача „Пан акта“ Д.О.О., Масарикова 25, Нови Сад, садржи битне недостатке у смислу члана 106. и 107. Закона о јавним набавкама јер понуђач није доставио тражено средство обезбеђења-меницу, како је то изричито тражено конкурсном документацијом. Имајући у виду наведено, предметна понуда је одбијена као неприхватљива, сходно Члану 107. Став 1. ЗЈН.

Понуда број 01/18-2 од 30. марта 2018. године, укупне понуђене цене од 1.145.820,00 динара без ПДВ-а, понуђача „Прима НС“, Булевар Ослобођења 11, Нови Сад, је прихватљива будући да садржи доказе о испуњености услова за учешће у поступку предметне јавне набавке, уредно попуњене, оверене и потписане обрасце, средства финансијског обезбеђења и остала документа предвиђена конкурсном документацијом, а понуђена цена не прелази износ процењене вредности набавке.

Понуђач „Прима НС“ је понудио следеће:

Укупна вредност понуде без ПДВ-а: 1.145.820,00 динара

Укупна вредност понуде са ПДВ-ом: 1.374.984,00 динара

Рок важења понуде: 60 дана од дана отварања

Комисија, после стручне оцене понуда, констатује да је у поступку јавне набавке услуга рачуноводства, ревизије и вођења књига (шифра: ЈН МВ 01/18), најповољнијапонуда број 01/18-2 од 30. марта 2018. године, понуђача Агенција за књиговодствене услуге „Прима НС“, Булевар Ослобођења 11, Нови Сад, матични број:54908652, ПИБ: 100468807 и предлаже Наручиоцу да додели уговор о набавци услуга ревизије, рачуноводства и вођења књига наведеном понуђачу.

Понуђач набавку извршава самостално.

Наручилац је прихватио предлог Комисије за јавну набавку услуга рачуноводства, ревизије и вођења књига ЈН МВ 01/18 да се понуђачу Агенција за књиговодствене услуге „Прима НС“, Булевар Ослобођења 11, Нови Сад, матични број:54908652, ПИБ: 100468807, додели уговор о јавној набавци, те је одлучено као у диспозитиву.

**ПОУКА О ПРАВНОМ ЛЕКУ:**

Против ове одлуке понуђач може поднети Наручиоцу захтев за заштиту права у року од пет дана од дана објављивања на Порталу јавних набавки (Члан 149. ЗЈН).

ПРЕДСЕДНИЦА УПРАВНОГ ОДБОРА ФОНДА

Нада Остојић Агбаба, с.р.